14. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ. 28091 της 28 Απρ./9 Ιουν. 1987 (ΦΕΚ Β΄ 280) Χορήγηση και καταχώρηση του Ενιαίου Κωδικού Αριθμού Μητρώου (Ε.Κ.Α.Μ.). Έχοντας υπόψη τις διατάξεις του άρθρ. 2, παρ. 5 του Νόμ. 1599/1986, αποφασίζουμε: Καθορίζουμε τη διαδικασία χορήγησης και καταχώρησης του Ενιαίου Κωδικού Αριθμού Μητρώου (Ε.Κ.Α.Μ.) ως εξής: 1.Οι δήμοι και οι κοινότητες αποστέλλουν στο αρμόδιο τμήμα της διεύθυνσης εσωτερικών της νομαρχίας, πιστοποιητικό εγγραφής στο δημοτολόγιο για κάθε εγγραφή που γίνεται από 1.7.1987 και μετά. Στο πιστοποιητικό αυτό στη σειρά που υπάρχουν οι ενδείξεις για το όνομα και το γένος της μητέρας θα γράφεται το επώνυμο και το κύριο όνομα της μητέρας. Σε περίπτωση που η γέννηση έχει γίνει σε δήμο ή κοινότητα νομού διαφορετικού από εκείνον που ανήκει ο δήμος ή η κοινότητα όπου γίνεται η εγγραφή στο δημοτολόγιο, το παραπάνω πιστοποιητικό αποστέλλεται στη διεύθυνση εσωτερικών εκείνης της νομαρχίας στην περιφέρεια της οποίας βρίσκεται το ληξιαρχείο στο οποίο έχει δηλωθεί η γέννηση. 2.Από το αρμόδιο τμήμα της διεύθυνσης εσωτερικών της νομαρχίας σχηματίζεται ο Ε.Κ.Α.Μ. με βάση την ένδειξη του αιωνόβιου που προσδιορίζεται με ένα αστερίσκο, τον αριθμό του νομού, τον αύξοντα αριθμό κάθε γέννησης στο νομό της ίδιας χρονολογίας με τη σειρά παραλαβής από το τμήμα αυτό του πιστοποιητικού  εγγραφής στο δημοτολόγιο, χωριστά για τους άνδρες και χωριστά γαι τις γυναίκες, μονός και ζυγός αριθμός αντίστοιχα, τη χρονολογία γέννησης (ημέρα, μήνας, έτος) και το ψηφίο του ελέγχου. Για τη χορήγηση του Ε.Κ.Α.Μ. στους Έλληνες πολίτες που γεννήθηκαν στο εξωτερικό αρμόδια είναι η Διεύθυνση Εσωτερικών της Νομαρχίας Αθηνών του Νομού Αττικής. 3.Ο αριθμός κάθε νομού και των Νομαρχιών του Νομού Αττικής δίδεται σύμφωνα με την ονομασία τους κατ’ αλφαβητική σειρά, ως εξής:              Νομός                                    Αριθμός Νομαρχία Αθηνών 01 Αιτωλία και Ακαρνανίας 02 Νομαρχία Ανατολικής Αττικής 03 Αργολίδας 04 Αρκαδίας 05 Άρτης 06 Αχαΐας 07 Βοιωτίας 08 Γρεβενών 09 Δράμας 10 Νομαρχία Δυτικής Αττικής 11 Δωδεκανήσου 12 Έβρου 13 Εύβοιας 14 Ευρυτανίας 15 Ζακύνθου 16 Ηλείας 17 Ημαθίας 18 Ηρακλείου 19 Θεσπρωτίας 20 Θεσσαλονίκης 21 Ιωαννίνων 22 Καβάλας 23 Καρδίτσας 24 Καστοριάς 25 Κερκύρας 26 Κεφαλληνίας 27 Κιλκίς 28 Κοζάνης 29 Κορινθίας 30 Κυκλάδων 31 Λακωνίας 32 Λαρίσης 33 Λασιθίου 34 Λέσβου 35 Λευκάδας 36 Μαγνησίας 37 Μεσσηνίας 38 Ξάνθης 39 Νομαρχία Πειραιώς 40 Πέλλης 41 Πιερίας 42 Πρεβέζης 43 Ρεθύμνης 44 Ροδόπης 45 Σάμου 46 Σερρών 47 Τρικάλων 48 Φθιώτιδας 49 Φλωρίνης 50 Φωκίδας 51 Χαλκιδικής 52 Χανίων 53 Χίου 54 4.Το αρμόδιο τμήμα της νομαρχίας επιστρέφει στο δήμο ή την κοινότητα φωτοαντίγραφο του πιστοποιητικού εγγραφής στο δημοτολόγιο στο οποίο γράφεται, στο επάνω αριστερό μέρος του, ο Ε.Κ.Α.Μ. Ο Ε.Κ.Α.Μ. γράφεται στο δημοτολόγιο στη σειρά του προσώπου που αφορά και στη στήλη των παρατηρήσεων. 5.Ο Ε.Κ.Α.Μ. που χορηγείται από το αρμόδιο τμήμα της διεύθυνσης εσωτερικών της νομαρχίας και τα στοιχεία της αντίστοιχης γέννησης καταχωρούνται αμέσως από το ίδιο αυτό τμήμα σε έντυπα φύλλα χαρτιού κινητά που είναι χωριστά για τους άνδρες και χωριστά για τις γυναίκες και διαφορετικού χρώματος λευκό και ροζ, αντίστοιχα. 6.Κάθε έντυπο φύλλο χαρτιού έχει ενδείξεις για να γράφεται το επώνυμο, το κύριο όνομα, το επώνυμο και το κύριο όνομα του πατέρα, το επώνυμο και το κύριο όνομα της μητέρας, ο τόπος γέννησης (ο δήμος ή η κοινότητα), ο αύξων αριθμός γέννησης, το φύλλο, η χρονολογία γέννησης και ο Ε.Κ.Α.Μ., σύμφωνα με το υπόδειγμα Α΄. Για τις γεννήσεις της ίδιας ημέρας χρησιμοποιούνται τόσα έντυπα φύλλα χαρτιού όσα απαιτούνται για να γραφτούν όλες οι γεννήσεις της ίδιας ημέρας. Για κάθε ημέρα του χρόνου τηρείται ξεχωριστός φάκελλος στον οποίο τοποθετούνται τα έντυπα φύλλα  χαρτιού              της                 αντίστοιχης         ημέ(Αντί για τη σελ. 298,11) Σελ. 298,11(α) Τεύχος 1118-Σελ. 43 ρας και τα πιστοποιητικά εγγραφής στο δημοτολόγιο, με ευθύνη του προϊσταμένου του αρμόδιου τμήματος της διεύθυνσης εσωτερικών. 7.Για την ασφάλεια των στοιχείων αυτών του Ε.Κ.Α.Μ. τηρείται δεύτερος φάκελλος με τα ίδια στοιχεία στην αρμόδια διεύθυνση του Υπουργείου Εσωτερικών, στην οποία στέλνονται τα στοιχεία αυτά από τις Νομαρχίες. Είναι δυνατή η χρήση συστημάτων Ηλεκτρονικών Υπολογιστών ή και άλλων μορφών σύγχρονης τεχνολογίας για την τήρηση των στοιχείων αυτών. 8.Για τους πολίτες που έχουν γεννηθεί πριν από την 1.7.1987, ο Ε.Κ.Α.Μ. χορηγείται με την έκδοση του προσωρινού δελτίου ταυτότητας του άρθρ. 5 του Νόμ. 1599/1986 ή με την αίτηση έκδοσης νέου δελτίου ταυτότητας. 